عدالت ناظیری عبدالحمید گول امریکانین عدالت ناظیرلیگی وظیفه‌سینه تعیین اولونان همکاری ویلیام پلهان بار ا مکتوب گؤندره‌رک وظیفه‌سینده اوغورلار دیله‌ییب.
گول مکتوبوندا همکارینا تورکیه-‌نین فتح الله چی ترور تشکیلاتی‌نین (فتو) دسته باشی‌نین گئری وئریلمه‌سی باره‌دکی گؤزلنتی‌سینی چاتدیریب.
ناظیر مکتوبوندا دئییب: "عدالت ناظیری اولا‌راق تعیین اولدوغونوزا گؤره سیزی قلبن تبریک ائدیرم. ناظیرلیگینیز دؤورونده عدالت ساحه‌سینده امکداش‌لیق موقاویله‌سی‌نین گوجلندیریله‌رک داوام ائتدیریله جگینه صمیمی شکیلده اینانیرام.
معلومونوز اولدوغو کیمی اؤلکه‌لریمیز اوزون ایللردیر دونیانین موختلیف یئرلرینده دینج‌لیک و باریشین یارانماسی اوچون ترورلا بیرلیکده موباریزه آپاریر. ایکی اؤلکه آراسینداکی ان اهمیت‌لی گوندم ماده‌سینی ترور جینایت‌لرینه دایر عدلی امکداش‌لیغی تشکیل ائدیر. بو چرچیوه‌ده امریکانین پنسیلوانیا ایالتینده یاشایان فتو-نون قوروجوسو و دسته باشی فتح الله گوله‌نین اؤلکه میزه گئری قایتاریلماسی‌نین داشیدیغی اهمیتی وورغولایاماق ایستییرم".
تورکیه-‌نین عدالت ناظیری عبدالحمید گول مکتوبوندا بونو دا بیلدیریب کی، فتو-نون تورکیه‌دکی چئوریلیش جهدی‌نین اوزریندن کئچن 3 ایله یاخین مودت عرضینده دسته باشی‌نین گئری وئریلمه‌سی پروسه سینده هئچ بیر مثبت آددیم آتیلماماسی بیزی مایوس ائتمیش‌دیر. فتح الله یاناشی دیگر فتو منسوب‌لاری‌نین دا گئری وئریلمه‌سی و ترور تشکیلاتی‌نین اؤلکه‌نیزدکی فعالیت‌لرینه مانع اولونماسی بؤیوک اهمیت کسب ائدیر.
